ΓΑΖΑ ΤΕΜΑΧΙΣΜΕΝΗ

"Είναι υδρόφιλη, αρίστης ποιότητας, 100% βαμβάκι υψηλών χειρουργικών προδιαγραφών. Η υπό προμήθεια γάζα πληροί τους όρους της Ελληνικής και Ευρωπαϊκής Φαρμακοποιίας και είναι κατασκευασμένη σύμφωνα με το εναρμονισμένο πρότυπο ΕΝ 14079: 2003. Ειδικότερα είναι τελείως λευκή, άοσμη, απαλλαγμένη από κόλλες, ελαττώματα της ύφανσης (σχισίματα, παραφασάδες συσσωματώματα κλωστών κ.τ.λ.), χημικές ουσίες (θειούχα ή χλωριούχα κατάλοιπα) και δεν παρουσιάζει κατά τόπους ρυπαρή εμφάνιση από οποιεσδήποτε ουσίες (μηχανέλαια κ.τ.λ).

Είναι υψηλής απορροφητικότητας, άοσμη, σιδερωμένη και δεν είναι ούτε και φαίνεται λοξοϋφασμένη.

Φέρει βαριούχο ακτινοσκιερό νήμα περιεκτικότητας τουλάχιστον 45% θεϊκού βαρίου πλεγμένο κατά μήκος της γάζας και είναι ορατό ακόμη και σε μικρές δόσεις ακτινοβολίας.

Διατίθεται σε συσκευασία ασφαλή και πρακτική και φέρει κωδικό παρτίδας και ημερομηνία παραγωγής.

Είναι κομμένες ισομετρικά χωρίς ξέφτια με μεγάλη εσωτερική αναδίπλωση με ορθογωνισμένη και όχι λοξή ύφανση, ενώ το πάχος της κλωστής είναι ισομετρικό σε όλη την ύφανση.

Φέρει σήμανση CE.

Η συσκευασία είναι εύχρηστη 100 τεμάχια ανά πακέτο, στο οποίο αναγράφεται η ποσότητα των τεμαχίων.

Το πάχος της είναι σύμφωνα με την Ευρωπαϊκή και Ελληνική φαρμακοποιία.

Επί του εξωτερικού περιβλήματος αναγράφονται τα παρακάτω:

α. Τα στοιχεία του εργοστασίου

β. Το είδος του περιεχομένου

γ. Η ημερομηνία παραγωγής

δ. Ο αριθμός παρτίδας

ε. Οι διαστάσεις (μήκος και πλάτος)

ζ. Η σήμανση πιστότητας CE

"